# Επίσημη Εφημερίδα L 298/2021

| | ISSN 1977-0669 |
| --- | --- |
| Επίσημη Εφημερίδα
  της Ευρωπαϊκής Ένωσης | L 298 |
| | |
| Έκδοση στην ελληνική γλώσσα | Νομοθεσία | 64ό έτος23 Αυγούστου 2021 |

ISSN 1977-0669

Επίσημη Εφημερίδα

της Ευρωπαϊκής Ένωσης

L 298

Έκδοση στην ελληνική γλώσσα

Νομοθεσία

64ό έτος23 Αυγούστου 2021

---

| Περιεχόμενα | | II   Μη νομοθετικές πράξεις | Σελίδα |
| --- | --- | --- | --- |
| | | ΚΑΝΟΝΙΣΜΟΙ |
| | * | Κατ’ εξουσιοδότηση κανονισμός (ΕΕ) 2021/1383 της Επιτροπής, της 15ης Ιουνίου 2021, για την τροποποίηση του κατ’ εξουσιοδότηση κανονισμού (ΕΕ) 2018/990 όσον αφορά τις απαιτήσεις για στοιχεία ενεργητικού που λαμβάνονται από αμοιβαία κεφάλαια της χρηματαγοράς στο πλαίσιο συμφωνιών αγοράς και επαναπώλησης (
  1
  ) | 1 |

Περιεχόμενα

II   Μη νομοθετικές πράξεις

Σελίδα

ΚΑΝΟΝΙΣΜΟΙ

*

Κατ’ εξουσιοδότηση κανονισμός (ΕΕ) 2021/1383 της Επιτροπής, της 15ης Ιουνίου 2021, για την τροποποίηση του κατ’ εξουσιοδότηση κανονισμού (ΕΕ) 2018/990 όσον αφορά τις απαιτήσεις για στοιχεία ενεργητικού που λαμβάνονται από αμοιβαία κεφάλαια της χρηματαγοράς στο πλαίσιο συμφωνιών αγοράς και επαναπώλησης (
  1
  )

1

1

| | |
| --- | --- |
| | (1)   Κείμενο που παρουσιάζει ενδιαφέρον για τον ΕΟΧ |

---

(1)   Κείμενο που παρουσιάζει ενδιαφέρον για τον ΕΟΧ

1

| EL | Οι πράξεις των οποίων οι τίτλοι έχουν τυπωθεί με λευκά στοιχεία αποτελούν πράξεις τρεχούσης διαχειρίσεως που έχουν θεσπισθεί στο πλαίσιο της γεωργικής πολιτικής και είναι γενικά περιορισμένης χρονικής ισχύος.
  Οι τίτλοι όλων των υπολοίπων πράξεων έχουν τυπωθεί με μαύρα στοιχεία και επισημαίνονται με αστερίσκο. |
| --- | --- |

EL

Οι πράξεις των οποίων οι τίτλοι έχουν τυπωθεί με λευκά στοιχεία αποτελούν πράξεις τρεχούσης διαχειρίσεως που έχουν θεσπισθεί στο πλαίσιο της γεωργικής πολιτικής και είναι γενικά περιορισμένης χρονικής ισχύος.

Οι τίτλοι όλων των υπολοίπων πράξεων έχουν τυπωθεί με μαύρα στοιχεία και επισημαίνονται με αστερίσκο.

---

II Μη νομοθετικές πράξεις

ΚΑΝΟΝΙΣΜΟΙ

| 23.8.2021 | EL | Επίσημη Εφημερίδα της Ευρωπαϊκής Ένωσης | L 298/1 |
| --- | --- | --- | --- |

23.8.2021

EL

Επίσημη Εφημερίδα της Ευρωπαϊκής Ένωσης

L 298/1

---

ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) 2021/1383 ΤΗΣ ΕΠΙΤΡΟΠΗΣ

της 15ης Ιουνίου 2021

για την τροποποίηση του κατ’ εξουσιοδότηση κανονισμού (ΕΕ) 2018/990 όσον αφορά τις απαιτήσεις για στοιχεία ενεργητικού που λαμβάνονται από αμοιβαία κεφάλαια της χρηματαγοράς στο πλαίσιο συμφωνιών αγοράς και επαναπώλησης

(Κείμενο που παρουσιάζει ενδιαφέρον για τον ΕΟΧ)

Η ΕΥΡΩΠΑΪΚΗ ΕΠΙΤΡΟΠΗ,

Έχοντας υπόψη τη Συνθήκη για τη λειτουργία της Ευρωπαϊκής Ένωσης,

Έχοντας υπόψη τον κανονισμό (ΕΕ) 2017/1131 του Ευρωπαϊκού Κοινοβουλίου και του Συμβουλίου, της 14ης Ιουνίου 2017, για τα αμοιβαία κεφάλαια της χρηματαγοράς (1), και ιδίως το άρθρο 15 παράγραφος 7,

Εκτιμώντας τα ακόλουθα:

| (1) | Σύμφωνα με το άρθρο 2 του κατ’ εξουσιοδότηση κανονισμού (ΕΕ) 2018/990 της Επιτροπής (2), οι επιλέξιμες επενδύσεις σε συμφωνίες αγοράς και επαναπώλησης από διαχειριστές αμοιβαίων κεφαλαίων της χρηματαγοράς υπόκεινται σε συμπληρωματικές ποιοτικές και ποσοτικές απαιτήσεις, συμπεριλαμβανομένης ειδικής προσαρμογής στην αξία ενός στοιχείου ενεργητικού (περικοπή). Ωστόσο, οι εν λόγω απαιτήσεις δεν ισχύουν για συναλλαγές προς πιστωτικά ιδρύματα, επιχειρήσεις επενδύσεων και ασφαλιστικές επιχειρήσεις που είναι εγκατεστημένες στην Ένωση ή καλύπτονται από απόφαση ισοδυναμίας. Το άρθρο 2 παράγραφος 6 στοιχεία α), β) και γ) του κατ’ εξουσιοδότηση κανονισμού (ΕΕ) 2018/990 προσδιορίζει τα αντίστοιχα κανονιστικά πλαίσια για καθένα από τα εν λόγω χρηματοπιστωτικά ιδρύματα. |
| --- | --- |

(1)

Σύμφωνα με το άρθρο 2 του κατ’ εξουσιοδότηση κανονισμού (ΕΕ) 2018/990 της Επιτροπής (2), οι επιλέξιμες επενδύσεις σε συμφωνίες αγοράς και επαναπώλησης από διαχειριστές αμοιβαίων κεφαλαίων της χρηματαγοράς υπόκεινται σε συμπληρωματικές ποιοτικές και ποσοτικές απαιτήσεις, συμπεριλαμβανομένης ειδικής προσαρμογής στην αξία ενός στοιχείου ενεργητικού (περικοπή). Ωστόσο, οι εν λόγω απαιτήσεις δεν ισχύουν για συναλλαγές προς πιστωτικά ιδρύματα, επιχειρήσεις επενδύσεων και ασφαλιστικές επιχειρήσεις που είναι εγκατεστημένες στην Ένωση ή καλύπτονται από απόφαση ισοδυναμίας. Το άρθρο 2 παράγραφος 6 στοιχεία α), β) και γ) του κατ’ εξουσιοδότηση κανονισμού (ΕΕ) 2018/990 προσδιορίζει τα αντίστοιχα κανονιστικά πλαίσια για καθένα από τα εν λόγω χρηματοπιστωτικά ιδρύματα.

| (2) | Για να διασφαλιστεί ότι οι εν λόγω εξαιρέσεις εφαρμόζονται μόνο στις περιπτώσεις που έχουν εκδοθεί αποφάσεις ισοδυναμίας όσον αφορά τις σχετικές τρίτες χώρες και για να διασφαλιστεί η ασφάλεια δικαίου όσον αφορά την εφαρμοστέα διαδικασία ισοδυναμίας, είναι αναγκαίο να προσδιοριστούν οι σχετικές διατάξεις βάσει των οποίων πρέπει να εκδίδονται αποφάσεις ισοδυναμίας για την εφαρμογή των εν λόγω εξαιρέσεων. Ως εκ τούτου, είναι αναγκαίο να προσδιοριστούν οι σχετικές διαδικασίες για τον προσδιορισμό της ισοδυναμίας της τρίτης χώρας στην οποία είναι εγκατεστημένες οι εν λόγω οντότητες. |
| --- | --- |

(2)

Για να διασφαλιστεί ότι οι εν λόγω εξαιρέσεις εφαρμόζονται μόνο στις περιπτώσεις που έχουν εκδοθεί αποφάσεις ισοδυναμίας όσον αφορά τις σχετικές τρίτες χώρες και για να διασφαλιστεί η ασφάλεια δικαίου όσον αφορά την εφαρμοστέα διαδικασία ισοδυναμίας, είναι αναγκαίο να προσδιοριστούν οι σχετικές διατάξεις βάσει των οποίων πρέπει να εκδίδονται αποφάσεις ισοδυναμίας για την εφαρμογή των εν λόγω εξαιρέσεων. Ως εκ τούτου, είναι αναγκαίο να προσδιοριστούν οι σχετικές διαδικασίες για τον προσδιορισμό της ισοδυναμίας της τρίτης χώρας στην οποία είναι εγκατεστημένες οι εν λόγω οντότητες.

| (3) | Συνεπώς, ο κατ’ εξουσιοδότηση κανονισμός (ΕΕ) 2018/990 θα πρέπει να τροποποιηθεί αναλόγως, |
| --- | --- |

(3)

Συνεπώς, ο κατ’ εξουσιοδότηση κανονισμός (ΕΕ) 2018/990 θα πρέπει να τροποποιηθεί αναλόγως,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1.   Στο άρθρο 2 παράγραφος 6 του κατ’ εξουσιοδότηση κανονισμού (ΕΕ) 2018/990, τα στοιχεία α), β) και γ) αντικαθίστανται από το ακόλουθο κείμενο:

| «α) | πιστωτικό ίδρυμα που υπόκειται σε εποπτεία σύμφωνα με την οδηγία 2013/36/ΕΕ του Ευρωπαϊκού Κοινοβουλίου και του Συμβουλίου (*1), ή πιστωτικό ίδρυμα που έχει άδεια λειτουργίας σε τρίτη χώρα για την οποία έχει εκδοθεί απόφαση ισοδυναμίας σύμφωνα με το άρθρο 114 παράγραφος 7 του κανονισμού (ΕΕ) αριθ. 575/2013· |
| --- | --- |

«α)

πιστωτικό ίδρυμα που υπόκειται σε εποπτεία σύμφωνα με την οδηγία 2013/36/ΕΕ του Ευρωπαϊκού Κοινοβουλίου και του Συμβουλίου (*1), ή πιστωτικό ίδρυμα που έχει άδεια λειτουργίας σε τρίτη χώρα για την οποία έχει εκδοθεί απόφαση ισοδυναμίας σύμφωνα με το άρθρο 114 παράγραφος 7 του κανονισμού (ΕΕ) αριθ. 575/2013·

| β) | επιχείρηση επενδύσεων που υπόκειται σε εποπτεία σύμφωνα με την οδηγία 2014/65/ΕΕ του Ευρωπαϊκού Κοινοβουλίου και του Συμβουλίου (*2), ή επιχείρηση επενδύσεων που έχει άδεια λειτουργίας σε τρίτη χώρα για την οποία έχει εκδοθεί απόφαση ισοδυναμίας σύμφωνα με το άρθρο 47 του κανονισμού (ΕΕ) αριθ. 600/2014· |
| --- | --- |

β)

επιχείρηση επενδύσεων που υπόκειται σε εποπτεία σύμφωνα με την οδηγία 2014/65/ΕΕ του Ευρωπαϊκού Κοινοβουλίου και του Συμβουλίου (*2), ή επιχείρηση επενδύσεων που έχει άδεια λειτουργίας σε τρίτη χώρα για την οποία έχει εκδοθεί απόφαση ισοδυναμίας σύμφωνα με το άρθρο 47 του κανονισμού (ΕΕ) αριθ. 600/2014·

| γ) | Ασφαλιστική επιχείρηση που υπόκειται σε εποπτεία σύμφωνα με την οδηγία 2009/138/ΕΚ του Ευρωπαϊκού Κοινοβουλίου και του Συμβουλίου (*3), ή ασφαλιστική επιχείρηση που έχει άδεια λειτουργίας σε τρίτη χώρα για την οποία έχει εκδοθεί απόφαση ισοδυναμίας σύμφωνα με το άρθρο 260 της εν λόγω οδηγίας· |
| --- | --- |

γ)

Ασφαλιστική επιχείρηση που υπόκειται σε εποπτεία σύμφωνα με την οδηγία 2009/138/ΕΚ του Ευρωπαϊκού Κοινοβουλίου και του Συμβουλίου (*3), ή ασφαλιστική επιχείρηση που έχει άδεια λειτουργίας σε τρίτη χώρα για την οποία έχει εκδοθεί απόφαση ισοδυναμίας σύμφωνα με το άρθρο 260 της εν λόγω οδηγίας·

Άρθρο 2

Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 15 Ιουνίου 2021.

Για την Επιτροπή

Η Πρόεδρος

Ursula VON DER LEYEN

---

(1)  
  ΕΕ L 169 της 30.6.2017, σ. 8.

1

(2)  Κατ’ εξουσιοδότηση κανονισμός (ΕΕ) 2018/990 της Επιτροπής, της 10ης Απριλίου 2018, για την τροποποίηση και τη συμπλήρωση του κανονισμού (ΕΕ) 2017/1131 του Ευρωπαϊκού Κοινοβουλίου και του Συμβουλίου όσον αφορά τις απλές, διαφανείς και τυποποιημένες (STS) τιτλοποιήσεις και τα εμπορικά χρεόγραφα εξασφαλισμένα με στοιχεία ενεργητικού (ABCP), τις απαιτήσεις για στοιχεία ενεργητικού τα οποία λαμβάνονται στο πλαίσιο συμφωνιών αγοράς και επαναπώλησης και τις μεθοδολογίες αξιολόγησης της πιστοληπτικής ποιότητας (ΕΕ L 177 της 13.7.2018, σ. 1).

2

---